Еций заселва бургундите през 443 г. като федерати в Западна Швейцария и "Sapaudia" (днешна Савоя) като буфер против засилилите се алемани, с което се създава новото Бургундско кралство. Гундиох се бие през 451 г. в Битката на Каталаунските полета против хуните на Атила и 456 г. по заповед на император Авит с вестготския крал Теодерих II против свебите на Рехиар в Испания. Той завладява през 457 г. Лион, но е изгонен и подчинен от император Майориан. През 461 г. той отново завладява Лион и го прави своя резиденция.